Врз основа на член 36 став 1 точка 1 од Законот за локална самоуправа („Службен весник на РМ“ бр. 05/02) и член 25 став 1 точка 2 од Статутот на општина Богданци („Службен гласник на општина Богданци“ бр.04/05), Советот на општина Богданци на седницата одржана на ден 29.07.2005 година, донесе

**ДЕЛОВНИК**

**на Советот на општина Богданци**

I. ОПШТИ ОДРЕДБИ

Член 1

Со овој Деловник се уредува организацијата и ранотата на Советот на општина Богданци и работните тела на Советот.

Член 2

Советот избира претседател на Советот и претседател и членови на комисиите на Советот.

Член 3

Советот работи на седници.

Член 4

Во работата на Советот службен јазик е мекедонскиот јазик и неговото кирилично писмо.

На седницата на Советот можат да одржат говори странски државници и граѓани на странски држави како гости.

Говорот одржан на јазикот на странски државници и на граѓани на странски држави се преведува на македонски јазик.

Член 5

Советот има печат со тркалезна форма со пречник од 3 cm. Во чија средина се наоѓа грбот на општина Богданци и на чии рабови е испишано во горниот дел „Република Македонија“, а под тоа „Совет на општината“ и во долниот дел „Општина Богданци“.

Член 6

Одредбите на овој Деловник соодветно се применуваат и во работата на Советот во случај на воена или вонредна состојба ако со овој деловник или со друг општ акт не е поинаку уредено.

II. КОНСТИТУИРАЊЕ НА СОВЕТОТ

1. **Верификација на мандатите на членовите на Советот**

Член 7

Мандатите на членовите на советот ги верифицира Советот на Првата седница.

Првата седница на новоизбраниот Совет ја свикува претседателот на Советот од претходниот состав најдоцна во рок од 20 дена од денот на завршувањето на изборите.

До изборот на претседател на Советот претседава најстариот по години присутен член на Советот.

Член 8

Ако Советот не се свика во предвидениот рок со член 7 став 2 на овој Деловник, членовите на Советот сами се состануваат и под претседавање на најстариот член на Советот, го конструираат Советот во рок од 10 (десет) дена по истекот на рокот од член 7 став 2.

Член 9

Мандатите на членовите на Советот се верифицираат по предлог на Верификационата комисија.

Верификационата комисија ја избира Советот по предлог на најстариот член на Советот кој претседава со Првата седница.

Верификационата комисија се состои од претседател и два члена.

Член 10

Верификационата комисија врз основа на известување на општинската изборна комисија, доставените уверенија од страна на членовите на Советот за нивниот избор и утврдување на нивниот идентитет, поднесува извештај со предлог за верификација.

Член 11

Советот, извештајот и предлогот на Верификационата комисија го разгледува во целина.

Ако Верификационата комисија, по утврдувањето на идентитетот на членовите на Советот, утврди одредени несогласувања на доставените уверенија од страна на членовите на Советот со известувањето на општинската изборна комисија, на Советот му предлага да ја одложи верификацијата на спорниот мандат.

За секој таков предлог се гласа поединечно.

Член 12

Членот на Советот чија верификација на мандатот е одложена има право да присуствува на седницата на Советот и да учествува во работата, но без право на одлучување.

Член 13

Верификацијата на мандатот на членовите на Советот избрани на повторни избори, на избори за замена или дојдени како наредни кандидати од листата на местото на избраниот кандидат кој се откажал, Советот ја врши на првата наредна седница на предлог на Верификационата комисија.

Верификационата комисија од став 1 на овој член е составена од претседател и два члена и се избира по предлог на претседателот на Советот.

Член 14

Советот е констуиран ако се верифицираат мандатите на повеќе од половината од вкупниот број членови на Советот.

Член 15

Со верификација на амндатот, членот на Советот се стекнува со права и должности утврдени со закон, со Статутот и со овој Деловник.

1. **Избор на претседател на Советот**

Член 16

Претседателот на Советот се избира од редот на членовите на Советот, со мандат од 4 (четири) години.

Кандидат за претседател на Советот предлага Кандидационата комисија.

Член 17

Кандидационата комисија ја избира Советот веднаш по верификацијата на мандатите на членовите на Советот, со мнозинство гласови од присутните членови.

Кандидационата комисија е составена од претседател и четири членови, кои се избираат на предлог на членовите на Советот.

Кандидационата комисија се мнозинство гласови од својот состав предлага еден или повеќе кандидати за претседател на Советот.

Со избор на претседател на Советот, Кандидационата комисија престанува со работа.

Член 18

Претседателот на Советот се избира со јавно гласање доколку Советот на одлучи гласањето да биде тајно.

Ако има повеќе предлози, за секој предлог се гласа поединечно по редослед утврден по азбучен ред на презимињата на кандидатите.

Член 19

Со гласањето за избор на претседател на Советот раководи најстариот член на Советот кој претседава со седницата.

Ако гласањето е тајно му помагаат двајца членови што ги определува Советот.

Член 20

Ако за претседател на Советот е предложен еден кандидат, кандидатот се смета за избран ако добил мнозинство гласови од вкупниот број на членови на Советот.

Ако кандидатот не го добие утврденото мнозинство гласови од ставот еден од овој член, постапката за избор на претседател на Советот се повторува со нов предлог.

Член 21

Ако за претседател се предложени повеќе кандидати, за избран се смета оној кандидат кој добил мнозинство гласови од вкупниот број членови на Советот.

Доколку во првиот круг никој од кандидатите за претседател не добил потребен број гласови, се пристапува кон втор круг на гласање за двајцата кандидати кои што во првиот круг добиле најголем број гласови.

Во вотриот круг на гласање за претседател е избран членот на Советот кој што добил повеќе гласови.

Член 22

По изборот на претседател на Советот, членовите на Советот и претседателот даваат свечена изјава, а која гласи:

„Јас (име и презиме) свечено изјавувам дека правата и должностите на член на Советот ќе ги вршам совесно и дека при нивното вршење ќе ги поќитувам Уставот, Законот, прописите на Советот, и дека ќе го штитам уставниот поредок на Република Македонија.“

Членот на Советот на кого му е потврден (верифициран) мандатот, ако не бил присутен на Првета седница, нејзиниот текст ќе го потпише пред претседателот на Советот кој за тоа го известува Советот на првата наредна седница.

1. **Избор на Комисија за мандатни прашања, избори и именувања**

Член 23

На првата седница на Советот се избира Комисија за мандатни прашања, избори и именувања составена од претседател и 4 члена.

Комисијата се избира со мнозинство гласови од присутните членови на Советот на предлог од претседателот на Советот или најмалку 6 членови на Советот.

Предлогот на кандидати за членови на Комисијата содржи онолку кандидати колку што се избираат членови на Комисијата.

III. ПРАВА И ДОЛЖНОСТИ НА ЧЛЕНОВИТЕ НА СОВЕТОТ

1. **Присуство на седница на Советот**

Член 24

Членовите на Советот имаат право и должност да присуствуваат на седниците на Советот и неговите работни тела чии членови се и да учествуваат во работата и одлучувањето.

Член 25

Членот на Советот кој е спречен да присуствува на седниците на Советот должен е за тоа навреме да го извести претседателот на Советот.

Член 26

За присуството на членовите на Советот на седницата се води евиденционен лист.

Евиденциониот лист за присуство на членовите на Советот го води државен службеник во општинската администрација.

1. **Давање иницијативи и предлози и поставување прашања на градоначалникот на општината**

Член 27

Членот на Советот има право на седницата на Советот да дава иницијативи и предлози до градоначалникот за разрешување на актуелни состојби за кои е надлежна општината.

Член 28

Членот на Советот има право на седницата на Советот да поставува прашања на градоначалникот на општината од неговата надлежност.

Членот на Советот прашањето на седницата го поставува усно, а доколку не е присутен градоначалникот на општината истото, писмено му се доставува од страна на претседателот на Советот.

Прашањето треба да биде кусо и прецизно и не смее да има белег на расправа за содржината на која се однесува.

Членот на Советот на иста седница може да постави најмногу две прашања.

Член 29

На усно поставено прашање одговор се добива на седницата на која е поставено.

Ако градоначалникот на општината изјави дека не е во можност да даде одговор на таа седница, должен е одговорот да го даде на анредната седница на Советот.

Членот на Советот може да побара на прашањето што го поставил да му се одговори писмено.

Писмениот одговор се дава во рок од 20 дена по приемот на истото и се доставува до претседателот на Советот, кој го доставува до членовите на Советот со поканата за наредната седница.

На прашањето кое му е писмено доставено на градоначалникот на општината од страна на претседателот на Советот, се дава одговор во рок од 30 дена од приемот на истото.

Членот на Советот што го поставил прашањето, по добиениот одговор, ма право да постави дополнително прашање.

1. **Право на надоместоци**

Член 30

Членовите на Советот имаат право на надоместок за присуство на седница и надоместок на патните и дневните трошоци, во рамките утврдени со закон.

Висината на надоместокот, во рамките утврдени со закон се определува со одлука на Советот, по предлог на Комисијата за мандатни прашања, избори и именувања.

1. **Право на обезбедување услови за вршење на функцијата член на Советот**

Член 31

Членот на Советот има право да биде информиран за работата на Советот и за работата на комисиите на Советот.

Членот на Советот има право во врска си извршувањето на својата функција да бара стручна помош од вработените во Општинската администрација по прашања од надлежност на Советот.

Членот на Советот има право да ги користи просториите во седиштето на општината за арбота и состаноци во врска со извршувањето на својата функција.

Членот на Советот има право преку Советот да бара податоци од јавните служби, установи и претпријатија, кои ги основа Советот, кои му се потребни за извршување на својата функција.

1. **Обрска за чување тајна**

Член 32

Членот на Советот е должен да ја чува државната, службената и деловната тајна.

Како тајна се смета секој спис или податок што ќе биде означен со ознака „Доверливо“ од страна ан подносителот.

Членот на Советот е одговорен за повреда на тајната, согласно Законот.

Начинот, ракувањето и чувањето на материјалите кои се сметаат за доверливи се утврдува со акт на Советот.

1. **Престанок и одземање на мандатот**

Член 33

На член на Советот му престанува мандатот или може да му биде одземен само во случаите утврдени со закон.

Член 34

Ако членот на Советот поднесе оставка, истата писмено ја доставува до претседателот на Советот, а може и да ја образложи на седница на Советот.

Советот на првата наредна седница го констатира денот на престанување на мандатот.

Мандатот поради поднесената писмена оставка престанува од денот на одржувањето на седницата.

Оставката може да се повлече до почетокот на седницата на која се констатира престанок на мандатот.

Член 35

Ако член на Советот е осуден со правосилна пресуда за кривично дело на казна затвор во траење од над шест месеци, ако со правосилно решение биде лишен од деловната способност, ако настапи случај на неспојливост со функцијата член на Советот согласно Законот за локални избори, ако тој престане да биде жител на општината и во случај на смрт, поради што спред Законот за локална самоуправа му престанува мандатот, за тоа веднаш, во писмена форма се известува претседателот на Советот од страна на судот што ја изрекол пресудата, односно органот што го донел решението, политичка партија и секој граѓанин.

Претседателот на Советот известувањата од став 1 ги доставува до членовите на Советот и Комисијата за мандатни прашања, избори и именувања, која за тоа поднесува информација до Советот на првата наредна седница.

Советот на првата наредна седница ја констатира причината и денот на престанување на мандатот.

Мандатот на член на Советот поради причините од ставот еден на овој член му престанува со денот на исполнувањето на условот.

Член 36

Претседателот на Советот, врз основа на евиденцијата што се води за присуствувањето на членовите на Советот на седнициет, ја известува Комисијата за мандатни прашања, избори и именувања, дека одделен член на Советот неоправдано отсуствувал од три седници на Советот по ред, која дава предлог за одземање на мандатот.

Советот по претресот на предлогот од Комисијата од став еден одлучува со мнозинство гласови од вкупниот број на членови на Советот.

IV. ПРАВА И ДОЛЖНОСТИ НА ПРЕТСЕДАТЕЛОТ НА СОВЕТОТ

Член 37

Претседателот на Советот ги свикува и раководи со седниците на Советот при што е должен:

1. да ја отвори, раководи и заклучува седницата;
2. да ги води и заклучува расправите на седницата на Советот;
3. да одржува ред на седницата;
4. да ги најавува дискутантите;
5. да ги става предлозите и прашањата на гласање;
6. да ги огласува резултатите од гласањето;

Член 38

Претседателот на Советот:

1. се грижи за организацијата и работата на Советот
2. се грижи за примена на Деловникот на Советот и дава појаснување во врска со неговата примена
3. се грижи за остварување на правата на членовите на Советот и за обезбедување услови за нивна работа и информирање
4. се гриќи за спроведување на начелото на јавност во работата на на Советот
5. ги потпишува прописите што ги донел Советот и во рок од три дена од денот на нивното донесување ги доставува на градоначалникот на општината заради објавување
6. врши и други работи утврдени со Статутот на општината и со овој Деловник

V. ПОСЕБНИ ОДРЕДБИ ЗА ИЗБОР, ИМЕНУВАЊЕ, ОСТАВКА И РАЗРЕШУВАЊЕ

**1. Избор на комисиите на Советот**

Член 39

Комисиите на Советот, нивниот состав и начинот на избор се утврдени со Статутот на општината.

Повремените комисии се основаат со одлука на Советот со која се утврдува бројот, составот и задачите на повремените комисии.

Член 40

Претседателот и членовите на комисиите ги избира Советот на општината.

Предлог за составот на комисиите го утврдува комисијата за мандатни прашања, избори и именување.

Предлогот за избор содржи онолку кандидати колку што се избираат членови на комисијата.

1. **Оставка**

Член 41

Секој носител на функција што го избира или именува Советот има право да поднесе оставка и истата може да ја образложи на седницата на Советот.

Советот на првата наредна седница констатира дека на носителот на функција му престанува мандатот од денот на поднесувањето на оставката.

1. **Разрешување**

Член 42

Одредбите на овој Деловник што се однесуваат на постапката за избор односно именувања, соодветно се применуваат и во постапката за разрешување, доколку не е поинаку утврдено со закон, Статутот и овој Деловник.

VI. СЕДНИЦА НА СОВЕТ

1. **Свикување на седница и предлагање на дневен ред**

Член 43

Седницата на Советот ја свикува претседателот на Советот на своја иницијатива.

Седницата на Советот се свикува по потреба, но најмалку еднаш на три месеци.

Претседателот на Советот свикува седница и на барање на градоначалникот или на барање од најмалку ¼ од членовите на Советот, најдоцна во рок од 15 денаод денот на неговото поднесување.

Доколку во рокот определен во ставот 3 на овој член претседателот на Советот не ја свика седницата на Советот, членовите на Советот самите се состануваат и избираат претседател за таа седница.

Во случај на спреченост или отсутност на претседателот на Советот, а по негово овластување седницата на Советот, членовите на Советот самите се состануваат и избираат претседател за таа седница.

Денот, часот и местото на одржување на седница на Советот, какои предлогот на дневниот ред по кој ќе се работи, со објавуваат најдоцна 7 (седум) дена пред денот на одржувањето на седницата, со доставување на соопштение или покана – решение од претседателот на Советот до средствата за ајвно информирање и со истакнување на огласната табла во просториите на Советот.

За прашањата од значење за безбедноста и сигурноста на граѓаните, за прашања кои настанале поради вонредни околности (пожар, поплави, земјотреси и слично) и при посета на делегации од друга земји, кога истата сака да се обрати на членовите на Советот, претседателот на Советот свикува вонредна седница по сопствена иницијатива на барање на 1/3 од членовите на Советот или по предлог на градоначалникот, за која поканата-решението се доставува до членовите ан Советот на најбрз можен начин.

Пред започнувањето со работа на вонредната седница, членовите на Советот задолжително гласаат за оправданоста на причините за свикување на седницата без материјална расправа.

Член 44

Дневниот ред за седницата на Советот го предлага претседателот на Советот, а го утврдува Советот на почеток на седницата.

Во предлогот на дневниот ред претседателот на Советот ги вклучува сите прашања кои до денот на свикувањето се доставени до Советот од страна на овлестените предлагачи.

Ако во предлогот на дневниот ред претседателот на Советот не го внел тоа прашање што го предложил предлагачот, претседателот е должен да ги изнесе причините за тоа.

Ако предлагачот остане при својот предлог, за предлогот се одлучува без претрес.

Член 45

Членовите на Советот градоначалникот на општината можат и по свикувањето на седницата, како и на самата седница да предложат во дневниот ред да се внесе одредено прашање доколку тоа прашање е од итен карактер и доколку во писмена форма се образложи итноста.

На седницата најнапред се одлучува за итноста без претрес.

1. **Претседавање на седницата**

Член 46

На седницата на Советот претседава претседателот на Советот.

Во случај на спреченост или отсутност на претседателот на Советот, седницата на Советот ја отвара најстариот присутен член на Советот, кој со истата претседава додека не се избере член на Советот кој ќе претседава на седницата.

Одлуката за избор на претседавач на седницата е донесена ако за неа гласале повеќе од половина присутни членови на седницата на Советот.

1. **Присуство и учество во работата на седницата**

Член 47

На седницата на Советот претседателот може да покани да присуствуваат и да учествуваат во работата претставници на подрачните единици на министерствата и други органи на државната управа, јавни служби, установи и претпријатија и други органи и организации кога се разгледуваат прашања од нивна надлежност.

Претседателот на Советот ги известува членовите на Советот за тоа кој е поканет да присуствува на седницата на Советот.

1. **Тек на седницата**

Член 48

Седницата ја отвара и со неа раководи претседателот на Советот.

Советот може да работи ако на седницата присуствуваат мнозинството од вкупниот број членови на Советот.

Ако се утврди дека нема потребно мнозинство за работа, претседателот на Советот ќе ја одложи седницата за одреден ден и час.

Член 49

Пред утврдување на дневниот ред се усвојува записникот од претходната седница.

Членот на Советот може да стави забелешки на записникот и да бара во него да се извршат соодветни измени и дополнувања.

За основаноста на забелешките на записникот се одлучува на седницата без претрес.

Ако забелешката се усвои во записникот ќе се внесат соодветни измени.

Член 50

Претресот по прашањата од денвниот ред се врши според утврдениот редослед на дневниот ред.

Во текот на седницата, Советот може да одлучи да се извршат измени во редоследот на претресот по одделни прашања од дневниот ред.

Советот може да одлучи да се води единствен претрес за прашања што се меѓусебно поврзани.

Член 51

На почетокот на претресот по секое прашање од дневниот ред, предлагачот односно негов претставник може да даде дополнителни образложенија или објаснувања.

Член 52

Претресот по секое одделно прашање трае додека по него има пријавено учесници за збор.

Советот претресот по секое прашање од дневниот ред го завршува со донесување на соодветен акт.

1. **Прекин на седница**

Член 53

Претседателот на Советот ја прекинува седницата на Советот заради немање на мнозинство потребно за работа, заради нарушување на редот во салата каде што се одржува седницата и кога ќе оцени потреба од одредени консултации.

Претседателот на Советот ја прекинува седницата и кога тоа ќе го побараат најмалку 5 члена на Советот заради дополнителни консултации.

Времето за продолжување на прекинатата седница го определува претседателот на Советот.

1. **Право на говор**

Член 54

На седницата на Советот никој не може да говори пред да побара и да добие збор од претседателот на Советот.

Претседателот на Советот на членовите на Советот им дава збор според редоследот на јавувањето. Говорникот кој сака да говори по втор пат може да добие збор по исцрпувањето на листата на пријавените кандидати.

Советот може да одлучи по одредени точки од дневниот ред времетраењето на говорот да се ограничи.

Член 55

Говорникот може да говори само по прашањето што е на дневен ред.

Ако говорникот се оддалечи од прашањето што е на дневен ред, претседателот на Советот ќе го опомене. Ако говорникот и по повторната опомена не се придржува за дневниот ред, претседателот му го одзема зборот.

Во случаите кога ќе го злоупотреби редот на точките, претседателот може да му забрани на членот да дискутира, до крајот на расправата.

Член 56

Членот на Советот има право на реплика, доколку биде поименично спомнат во дискусијата.

Репликата може да трае намногу 5 минути.

1. **Процедурални предлози**

Член 57

Членот на Советот име приоритетно право на говор доколку побара дозвола за:

1. предлагање на претходно прашање или укажување на спорен предлог
2. да предложи одлагање на расправата
3. да предложи заклучување на расправата
4. да предложи да се вратат предлозите повторно на комисиите на Советот.

Ниту еден од овие процедурални предлози не смее двапати да биде предложен за време на една иста расправа.

Предлозите од ставот еден ќе имаат приоритетно значење во однос на главните прашања за кои расправата ќе биде прекината.

Во врска со предлозите од ставот еден свое мислење може да дадат предлагачот и известувачот, или претседателот на комисијата по чиј предлог се води расправата.

За процедуралните предлози на седницата се одлучува без расправа.

1. **Одржување на редот**

Член 58

За одржување на редот на седницата се грижи претседателот на Советот.

Претседателот на Советот ќе го опомене членот на Советот ако со своето однесување, се земање на збор кога претседателот на Советотне му дал збор, со упаѓање во збор на говорник или со слична постапка го нарушува редот на седницата.

Членот на Советот кој и покрај опомената односно одземениот збор, го нарушува редот на седницата или употребува изрази со кои го навредува достоинството на Советот, може да биде отстранет од седницата.

Членот на Советот кој е отстранет од седницата должен е веднаш да ја напушти салата во која се одржува седницата, а ако претседателот на Советот не може да го одржи редот на седницата ќе одреи кус прекин на седницата.

1. **Одлучување**

Член 59

Советот одлучува со мнозинство галсови од присутните членови на Советот а најмалку со 1/3 од вкупниот број на членови на Советот.

Статутот, буџетот на општината, годишната сметка на буџетот и деловникот на Советот се донесуваат со мнозинство гласови од вкупниот број на членови на Советот.

Член 60

Јавното гласање се врши со кревање на рака.

Гласањето може да се врши и со поименично изјаснување.

Поименичното изјаснување може да се врши кога тоа ќе го побараат најмалку 5 членови од Советот.

Поименичното галсање се врши со изјаснување на секој прозван член на Советот, со „за“ или „против предлогот“ или со „воздржување од гласање“.

За време на поименичното изјаснување забрането е влегувањето или излегувањето од салата. Претседателот на Советот е должен пред почетокот на поименичното изјаснување да ги повика членовите на Советот кои се излезени од салата каде што се одржува седницата.

Член 61

Тајното гласање се врши со гласачки ливчиња.

Гласачките ливчиња мора да бидат во еднаква големина и иста боја.

Со тајното гласање раководи претседателот на Советот а му помагаат двајца членови на Советот кои ги избира Советот.

На секое гласачко ливче се става печат на Советот.

Член 62

Тајното галсање се врши на тој начин што на гласачкото ливче се наведува предлогот „за“ или „предлог“ а гласањето се врши со заокружување на еден од наведените зборови.

Во гласачкото ливче за избор односно именување на носители на функции са наведува функцијата за која се врши избор, имињата и презимињата на кандидатите поединечно според азбучниот ред на нивните презимиња.

Пред името и презимето на секој кандидат се става реден број а членовите на Советот гласаат на тој начин што го заокружуваат редниот број пред името и презимето ан кандидатот.

За неважечко ќе се смета гласачкото ливче на кое се заокружени редните броеви пред имињата и презимињата на повеќе кандидати од бројот што се избира, непотполнето гласачко ливче, ливчето на кое се внесени нови имиња, и ливчето од кое со сигурност не може да се утврди за кој кандидат членот на Советот гласал.

1. **Записник**

Член 63

За секоја седница на Советот се води записник.

Записникот ги содржи основните податоци за работа на седницата, предлозите што се поднесени и заклучоците што се усвоени во врска со одделните прашања од дневниот ред.

Членот на Советот, кој го издвоил своето мислење може да побара во записникот да се внесат битните делови од неговото мислење.

Усвоениот текст на записникот го потпишува претседателот на Советот.

Член 64

За составување на записникот и за чување на оригиналите на записниците се грижи овластениот државен службеник во општинската администрација од страна ан градоначалникот.

Член 66

За работата на седницата на Советот може да се водат стенографски белешки или истата да се снима на магнетофонска лента.

VII. НАЧИН НА РАБОТА НА КОМИСИИТЕ НА СОВЕТОТ

Член 66

Комисијата на Советот работи на седници.

Седниците на комисијата ги свикува претседателот на комисијата.

Претседателот на комисијата е должен да свика седница ако тоа го побара претседателот на Советот или ако тоа го предложат најмалку 3 члена на комисијата кои треба да достават потребен материјал за прашањето што предлагаат да се стави на дневен ред на седницата.

Ако претседателот на комисијата не свика седница кога е должен тоа да го стори, седницата ќе ја свика претседателот на Советот.

Комисијата на првата седница од редот на своите членови определува заменик на претседателот кој го заменува претседателот во случај на негова спреченост или отсутност.

Член 67

Покана за седница на комисијата со предлог на дневниот ред и материјалите што ќе се разгледуваат на седницата се доставуваат најмалку 3 дена пред одржувањето на седницата на комисијата.

Дневниот ред на седницата на комисијата се утврдува на почетокот на седницата. Во дневниот ред можат да се внесат и прашања што на самата седница ќе ги предложат членовите на комисијата.

На седницата можат да се поканат да присуствуваат предлагачите на одделни материјали, претставници на подрачни единици на министерствата, други органи на државната управа и други органи и организации кои можат да изнесат мислења по прашањата што се разгледуваат на седницата на комисијата.

Член 68

Комисијата може да одржува седници и да претсресува прашања од својот делокруг ако на седницата присуствуваат мнозинството од членовите на комисијата.

Комисијата зазема ставови со мнозинство гласови од присутните членови.

Комисијата може да одлучи да одржи седница на која присуствуваат само членови на комисијата.

Член 69

Членот на комисијата има право и должност да присуствува на седницата на комисијата и да учествува во работата и одлучувањето.

За присуството на членот на комисијата се води евиденција.

Членот на комисијата кој е спречен да присуствува на седница должен е за тоа навреме да го извести претседателот на комисијата.

Член 70

Претседателот на комисијата го известува претседателот претседателот на Советот за членот на таа комисија кој трипати едноподруго неоправдано отсуствувал од седниците на комисијата. Комисијата може да предложи Советот да гио разреши тој член и на негово место да избере друг член.

Член 71

Надлежната комисија на Советот му поднесува извештај одделно за секое прашање што го разгледувала.

Извештајот содржи став на комисијата со образложение. Во извештајот се венесуваат и сите изнесени и издвоени мислења и предлози по прашањата што биле разгледувани на седницата на комисијата.

Претседателот на комисијата го потпишува извештајот и е одговорен за неговата веродостојност.

Член 72

Комисијата определува известител.

Известителот на комисијата на седницата на Советот ги застапува ставовите на комисијата.

Известителот не може да го менува ставот на комисијата или да се откаже од него, ако за тоа не го овластила комисијата.

Член 73

Комисијата може да му предложи на Советот да го одложи претресувањето на одделно прашање.

Член 74

Усвоените записниици од седницата на комисијата ги потпишува претседателот на комисијата.

Член 75

Комисиите соработуваат меѓусебно.

Комисиите можат да одржуваат заеднички седници заради разгледување на прашања од заеднички интерес или усогласувања на ставовите.

Заедничките седници на две или повеќе комисии ги свикуваат договорно претседателите на тие комисии.

Комисиите на заедничките седници гласаат одделно.

VIII. ПОСТАПКА ЗА ДОНЕСУВАЊЕ НА ОПШТИ АКТИ

1. **Предлог за донесување општ акт**

Член 76

Постапка за донесување општи акти започнува со поднесување предлог за донесување на општ акт.

Член 77

Предлог за донесување на општ акт може да поднесат:

1. градоначалникот на општината
2. членовите на Советот
3. комисиите на Советот, и
4. 10% избирачи од општината

Член 78

Предлогот за донесување на општ акт ги содржи причините поради кои треба да се донесе актот, содржината на актот и начелата на кои ќе се заснова донесувањето на актот.

Член 79

Предлогот за донесување на општ акт може да се поднесе во писмена форма до претседателот на Советот или усно на седница на Советот.

Предлогот за донесување општ акт претседателот на Советот го доставува до соодветната комисија во рок од 5 дена од денот на неговото поднесување.

Предлогот за донесување општ акт се доставува и до Градоначалникот на општината доколку предлагачот на актот не е Градоначалникот.

Член 80

Комисијата го разгледува предлогот и завзема став за основаноста и потребата од донесување на актот и за тоа го информира Советот.

Член 81

Советот на општината го разгледува предлогот за донесување општ акт со ставот на комисијата и мислењето на Гредоначалникот и ја утврдува основаноста и потребата за донесување на актот.

Ако Советот оцени дека нема основ и потреба за донесување на актот, за тоа го известува подносителот.

Член 82

Кога Советот на општината ќе утврди основаност и потреба за донесување на општ акт, определува изготвувач на актот, доколку со предлогот за донесување на општ акт не еподнесен и предлог на актот.

Ако со предлогот за донесување на актот доставен е и предлог на актот по утврдување на основаноста и потребата од неговото донесување, се пристапува кон расправа по предлогот на актот.

Член 83

Предлогот на општиот акт содржи правна основа за негово донесување, причините поради кои се донесува актот, образложение, потребните финансиски средства за негово спроведување и начинот за обезбедување на тие средства.

1. **Расправа по предлог на акт и предлозите за измени и дополнување и нивното усвојување**

Член 84

По предлозите на актите се води расправа.

Во текот на расправата се одлучува и за измена и дополнување на одделни одредби од предлогот на актот, кои се врши со амандман.

Член 85

Амандман можат да поднесат членовите на Советот и предлагачот на актот, пред и на самата седница кога се претресува предлогот на актот.

Амандманот мора да биде образложен, а се поднесува во писмена форма или усмено, кога е на самата седница.

За амандманот се води посебен претрес и за него се одлучува пред да се гласа за членот од предлогот на актот на кој се однесува амандманот.

Пред изјаснувањето на членовите на Советот по амндманот, подносителот на предлогот на актот има право да се изјасни во врска со поднесениот амандман.

Амандманот се усвојува со мнозинство гласови со кои се донесува предлогот на актот на кој се однесува амандманот.

Усвоениот амандман се смета за составен дел на актот.

Член 86

Изјаснувањето за амндманите на предлогот на актот се врши по редослед на нивното предлагање.

Кога за иста одредба од предлогот на актот се поднесени два или повеќе амандмани, ако еден од нив добие потребно мнозинство, за останатите амандмани членови на Советот не се изјаснуваат.

Член 87

Предлогот на актот се усвојува со гласање на советниците, со различно мнозинство , во зависност од актот.

По донесување на актот тој се доставува до Градоначалникот заради објавување во „Службен гласник на општина Богданци“.

1. **Донесување Статут на општината**

Член 88

Статутот на општината се донесува во две фази и тоа како Нацрт, и како Предлог Статут.

Член 89

Нацртот на Статутот го утврдува Советот по предлог на Комисијата за Статут и прописи.

Советот Нацрт Статутот го става на јавна расправа и го утврдува времето и начинот на спроведување на јавната расправа.

Предлогот на Статутот на општината го утврдува Комисијата за Статут и прописи врз основа на изнесените предлози, забелешки и мислења во текот на јавната расправа.

Член 90

Статутот на општината го донесува Советот со мнозинство гласови од вкупниот број членови на Советот.

Член 91

Измени и дополнувања на Статутот можат да предложат најмалку ½ од членовите на Советот, Гредоначалникот на општината или најмалку 10% од избирачите во општината.

Одлуката за пристапување кон измени и дополнување на Статутот на општината ја донесува Советот со мнозинство гласови од вкупниот број членови на Советот.

Измената и дополнувањето на Статутот се врши по иста постапка како и за донесувањето на Статутот, со статутарна одлука.

1. **Донесување Деловник на Советот**

Член 92

Предлогот на Деловникот на Советот го утврдува Комисијата за Статут и прописи.

Член 93

Деловникот на Советот се донесува со мнозинство гласови од вкупниот број на членови ан Советот.

Член 94

Измени и дополнувања на Деловникот на Советот може да предложат членовите на Советот и комисиите на Советот.

1. **Донесување програма за работа на Советот**

Член 95

Предлогот на програмата за работа на Советот го утврдува Комисијата врз основа на претходно прибавени предлози и мислења од овластени предлагачи и заинтересирани субјекти.

Комисијата од став 1 ја формира Советот и е составена од претседател и два члена.

Предлогот на програмата содржи назив на материјалот односно актот, кратка содржина, предлагач и рок.

Член 96

Програмата за работа на Советот се донесува на крајот од календарската година, за наредната година.

1. **Донесување програми, одлуки и други општи акти**

Член 97

Носителите на предлозите на програмите и одлуките на надлежност на Советот се должни во предвидените рокови тие предлози на акти да го достават до Советот во соодветна форма за разгледување и донесување.

Член 98

При донесувањето на програмите и одлуките, предлагачите присуствуваат на седницата на Советот и по потреба даваат стручни појаснувања во областа за која се предлага донесување на програмата или одлуката.

Член 99

Генералниот и деталниот урбанистички план на општината ги донесува Советот во постапка утврдена со законот.

1. **Итна постапка за донесување одлуки**

Член 100

По исклучок, Советот на општината може и по итна постапка да донесе одлука кога е тоа неопходно, заради спречување на елементарни непогоди, други вонредни околности или кога е од интерес за остваруваење на функциите на општината, чие одложување би имало поголеми штетни последици.

Пред да се донесе одлуката, Советот претходно одлучува дали е неопходно донесување одлука по итна постапка, а потоа води расправа по предлогот на одлуката која е должен предлагачот да ја донесе со образложение.

1. **Автентично толкување на општи акти**

Член 101

Барање за автентично толкување на општ акт може да поднесат членовите на Советот, 10% од избирачите во општината, јавно претпријатие кое извршува дејност на подрачјето на општината и државните органи кога потребата од автентично толкување настанало во врска со примената на актите во нивното работење.

Член 102

Барањето за давање на автентично толкување на општиот акт се поднесува до претседателот на Советот, кој веднаш барањето го доставува до Комисијата за Статут и прописи.

Член 103

Комисијата за Статут и прописи по барањето за автентично толкување има прево да побара мислење од комисиите на Советот и општинската администрација.

Член 104

Ако Комисијата за Статут и прописи оцени дека барањето за давање на автентично толкување е оправдано ќе изготви предлог за автентично толкување и ќе го достави до Советот на општината, а доколку оцени дека абрањето за адавње на автентично толкување не е оправдано ќе поднесе Извештај до Советот кој одлучува по барањето и поднесениот извештај.

1. **Утврдување на пречистен текст на општи акти**

Член 105

Ако во општиот акт се вршат пообемни или повеќе пати измени и дополнувања, Советот може да одлучи да се изготви пречистен текст на актот.

Пречистениот текст на актот го изготвува Комисијата за Статут и прописи во рок од 15 дена од денот на објавувањето на актот во „Службен гласник на општина Богданци“.

1. **Претресување на извештаи, информации и други материјали**

Член 106

Советот, претсресува извештаи, информации и други материјали кои се во негова надлежност.

Пред да ги претресува Советот актите од став 1 на овоој член, ги разгледува надлежната комисија.

По извештаите, информациите и другите материјали, Советот донесува заклучок.

IX. ОДНОСИ НА СОВЕТОТ СО ГРАДОНАЧАЛНИКОТ И ОПШТИНСКАТА АДМИНИСТРАЦИЈА

Член 107

Градоначалникот има право да присуствува и учествува во работата на седницата на Советот.

Советот до Гредоначалникот доставува реботни материјали за седницата во ист обем и во истите рокови како и за членовите на Советот.

Член 108

Градоначалникот на Советот му предлага донесување одлуки, други општи акти од негова надлежност.

Актите предложени од Гредоначалникот задолжително пред седницата на Советот ги разгледува надлежната комисија.

Член 109

Градоначалникот на општината ги објавува прописите на Советот кои ќе му бидат доставени од страна на претседателот на Советот, во „Службен гласник на општина Богданци“ во рок од 7 дена од денот на нивното донесување.

Член 110

Ако градоначалникот смета дека прописот на Советот не е во согласност со Уставот и законите должен е во рок од 7 дена од денот на доставувањето, со решение да го запре неговото објавување со кое ќе ги образложи причините за запирање и примерок од решението доставува до претседателот на Советот.

Член 111

Советот по добивањето на решението од градоначалникот од претходниот член е должен во рок од 15(петнаесет) дена до го разгледа и да одлучи по него.

Ако Советот го потврди прописот или не расправа во определениот рок градоначалникот е должен да го објави прописот.

Член 112

Советот со одлука ја утврдува организацијата, делокругот и начинот на извршување на задачите на општинската администрација, врз основа на предлог на градоначалникот.

Општинската администрација ги подготвува седниците на Советот, на комисиите на Советот и актите кои ги донесува Советот, како и врши стручни работи за Советот.

X. ПРОГРАМИРАЊЕ НА РАБОТАТА НА СОВЕТОТ

Член 113

Советот работи според програмата за работа на Советот.

Програмата за работа се утврдува за една календарска година.

За одделни области или за позначајни прашања од својата наделжност, Советот може да донесе и посебни програми.

Член 114

Основа за изработка на Програмата за арбота на Советот се: работи кои со законот и Статутот на општината се ставени во надлежност на Советот, задачите кои произлегуваат од тие акти, заклучоците на Советот и роковите за одржување седници на Советот утврдени со законот.

Програмата треба да ги содржи називите на материјалите што ќе се разгледуваат, носителите, изготвувачите на истите и рокот за изготвување.

Член 115

Носителите на предлозите на актите и другите материјали, организирањето, подготовките и извршувањето на одделни задачи и работи предвидени со програмата за работа на Советот се должни во предвидените рокови тие акти и материјали да ги достават до Советот на разгледување и усвојување.

Ако од одредени причини тоа ен е можно, предлагачот односно носителот на работите е должен за тоа навреме да го извести Советот и да ги наведе причините заради кои не можел да ги изврчи програмираните задачи во предвидениот рок.

XI. ЈАВНОСТ ВО РАБОТАТА НА СОВЕТОТ

Член 116

Советот обезбедува информирање ан ајвноста за работата на Советот и за своите ставови и одлуки во врска со прашањата за кои расправа.

Советот по потреба обезбедува информирање на јавноста за работата и на комисиите на Советот.

Член 117

Седниците на Советот се јавни.

Одлуката за исклучување на присуството на ајвноста се донесува со 2/3 мнозинство гласови од вкупниот број членови на Советот кога тоа го абраат интересите на безбедноста, одбраната или кога се разгледува прашање од доверлив карактер.

На расправата за буџетот на општината, годишната сметка на буџетот и за урбанистичките планови присуството на јавноста не може да се исклучи.

Член 118

Заинтересираните граѓани можат да присуствуваат на седниците на Советот заради известување на јавноста.

Член 120

Советот може актот кој го претресува, а кој е од посебен интерес за ајвноста од општината, да го објави преку локалните средства за јавно информирање.

Член 121

Конференцијата за печат во врска со работата на Советот се одржува кога тоа ќе го одлучи Советот и претседателот на Советот. А за тоа се определува претставник кој ќе ја одржи конференцијата за печат.

Член 122

Заради известување за работата на органите на општината се издава „Службен гласник на општина Богданци“.

Во „Службен гласник на општина Богданци“ се објавуваат сите прописи што ги донесуваат Советот и другите органи на општината. За објавените акти се води посебна збирка, која може да ја користат граѓаните и истата ќе биде во секое вреем на увид.

XII. ЗАВРШНИ ОДРЕДБИ

Член 123

Со денот на влегување во сила на овој Деловник престанува да важи Деловникот на Советот на општина Богданци бр. 08-175/1 од 16.09.1997 година („Службен гласник на општина Богданци“ бр. 05/94).

Член 124

Овој Деловник влегува во сила осмиот ден од денот на објавувањето во „Службен гласник на општина Богданци“.

**Бр. 07-433/2 Претседател**

**29.07.2005 год. на Советот на Општина Богданци**

**Богданци Илија Карагошев с.р.**